โบรกมองกำไร KCE ปีนี้ทะยาน 45% รับออเดอร์เพิ่ม-เน้นผลิตสินค้ามาร์จิ้นสูง
โบรกนำนำ “ซื้อ” KCE ราคาเป้าหมาย 90 บาท มองกำไรปีนี้ทะยาน 45% รับออเดอร์เพิ่มสอดคล้องกับการฟื้นตัวของเศรษฐกิจโลกและอุตสาหกรรมยานยนต์โลก พร้อมเน้นผลิตสินค้าประเภท HDI ที่มี margin สูง
โบรกนำนำ “ซื้อ” KCE ราคาเป้าหมาย 90 บาท มองกำไรปีนี้ทะยาน 45% รับออเดอร์เพิ่มสอดคล้องกับการฟื้นตัวของเศรษฐกิจโลกและอุตสาหกรรมยานยนต์โลก พร้อมเน้นผลิตสินค้าประเภท HDI ที่มี margin สูง
24 มี.ค. 2565

บริษัทหลักทรัพย์ เอเซีย พลัส จำกัด ระบุในบทวิเคราะห์ วันนี้ (24 มี.ค.65) ประเมินเกี่ยวกับบริษัท เคซีอี อีเลคโทรนิคส์ จำกัด (มหาชน) หรือ KCE โดยแนะนำ “ซื้อ” ราคาเป้าหมาย 90 บาท มองทิศทางกําไรสุทธิงวดไตรมาส 1/65 จะทรงตัวสูงจากงวดไตรมาส 4/64 เนื่องจากแนวโน้มรายได้รวมและประสิทธิภาพการทำกำไรจะทรงตัวจากงวดก่อน และคาดทิศทางกําไรจะฟื้น ตัวในงวดไตรมาส 2/65 และจะฟื้นตัวชัดเจนในงวดครึ่งหลังของปี 65 หลังการขยายสายการผลิตใหม่เสร็จแล้ว
พร้อมคาดกําไรสุทธิปี 2565 จะเพิ่มขึ้น 45% จากปีก่อนจากคำสั่งซื้อที่เพิ่มขึ้น สอดคล้องกับการฟื้นตัวของเศรษฐกิจโลกและอุตสาหกรรมยานยนต์โลก นอกจากนี้ยังเน้นผลิตสินค้าประเภท HDI ที่มี margin สูงด้วย ทั้งนี้ราคาหุ้นปรับฐานไปกว่า 30% ในรอบ 2 เดือน สะท้อนกังวลเกี่ยวกับการขยายกําลังการผลิตที่ล่าช้าไปมากแล้วจนมี PER ปี 2565 ที่ 22 เท่า
 